CELEX: 32019D1990
Language: et
Date: 2019-11-28 00:00:00
Title: Nõukogu otsus (EL) 2019/1990, 28. november 2019, millega eelarvevahendite käsutaja teatud volitused, mis on seotud töötasu, lähetuskulude ja lubatud sõidukulude maksmisega, delegeeritakse Euroopa Komisjoni individuaalsete maksete haldamise ja maksmise ameti direktorile

29.11.2019   
               
               
                  ET
               
               
                  Euroopa Liidu Teataja
               
               
                  L 308/103
               
            
         NÕUKOGU OTSUS (EL) 2019/1990,
         28. november 2019,
         millega eelarvevahendite käsutaja teatud volitused, mis on seotud töötasu, lähetuskulude ja lubatud sõidukulude maksmisega, delegeeritakse Euroopa Komisjoni individuaalsete maksete haldamise ja maksmise ameti direktorile
         EUROOPA LIIDU NÕUKOGU,
         võttes arvesse Euroopa Parlamendi ja nõukogu 18. juuli 2018. aasta määrust (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012, (1) eriti selle artikli 66 lõike 1 punkti a,
         ning arvestades järgmist:
         
                     (1)
                  
                  
                     Nõukogu usaldas nõukogu otsusega (EL) 2019/792 (2) Euroopa Komisjoni individuaalsete maksete haldamise ja maksmise ametile (PMO) nõukogu peasekretariaadi töötajate individuaalsete rahaliste õiguste haldamisega seotud teatud volitused, mis on nõukogu määruses (EMÜ, Euratom, ESTÜ) nr 259/68 (3) sätestatud Euroopa Liidu ametnike personalieeskirjade ja Euroopa Liidu muude teenistujate teenistustingimuse kohaselt antud nõukogu peasekretariaadi ametisse nimetavale asutusele või ametiisikule ja teenistuslepingute sõlmimiseks volitatud asutusele või ametiisikule.
                  
               
                     (2)
                  
                  
                     Nõukogu peasekretariaat allkirjastas PMOga teenistustevahelise kokkuleppe nõukogu peasekretariaadi töötajate ja kõrgete ametnike individuaalsete rahaliste õiguste haldamiseks.
                  
               
                     (3)
                  
                  
                     Komisjoni otsuses 2003/522/EÜ (4), eriti selle artikli 2 lõikes 4 on sätestatud, et PMO võib tegutseda mõne teise aluslepingute alusel loodud organi taotlusel ja nimel. PMO ja nõukogu peasekretariaadi vahel sõlmitud teenistustevahelise kokkuleppe kohaselt võib peasekretariaat paluda PMO-l kinnitada ja lubada töötasu, lähetuskulude ja lubatud sõidukulude väljamakseid nõukogu peasekretariaadi töötajatele ja kõrgetele ametnikele. Võttes arvesse, et sellise korraldusega kaasneb kokkuhoid ja suurem tõhusus, tuleks asjakohased eelarvevahendite käsutaja volitused delegeerida PMO direktorile vastavalt määruse (EL, Euratom) 2018/1046 artikli 66 lõike 1 punktile a,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Otsuse (EL) 2019/792 artikli 1 lõike 1 punkti a kohaldamiseks delegeeritakse Euroopa Komisjoni individuaalsete maksete haldamise ja maksmise ameti (PMO) direktorile eelarvevahendite käsutaja volitused, mis on seotud töötasu, lähetuskulude ja lubatud sõidukulude väljamaksete kinnitamise ja lubamisega töötajatele ning kõrgetele ametnikele.
               Need maksed kirjendatakse järgmistesse Euroopa Liidu üldeelarve II jao (Euroopa Ülemkogu ja nõukogu) artiklitesse ja punktidesse:
               
                           —
                        
                        
                           peatükk 10, välja arvatud alapunktid 1004-02 ja 1004-05;
                        
                     
                           —
                        
                        
                           peatükk 11;
                        
                     
                           —
                        
                        
                           punkt 1200, välja arvatud alapunkt 1200-36;
                        
                     
                           —
                        
                        
                           artikkel 133;
                        
                     
                           —
                        
                        
                           punkt 2201.
                        
                     Esimeses lõigus osutatud delegeerimine hõlmab ka teises lõigus osutatud kulutustega seotud tulude eelarvestamise, kindlaksmääramise ja lubamisega seotud volitusi.
            
            
               2.   Käesoleva artikli lõike 1 esimeses lõigus osutatud delegeerimist ei kohaldata, kui volituste teostamine, mille nõukogu delegeeris PMO-le otsuse (EL) 2019/792 artikli 1 lõike 1 alusel, on loovutatud vastavalt nimetatud otsuse artikli 1 lõikele 2.
            
         
         
            Artikkel 2
            Käesolev otsus jõustub selle Euroopa Liidu Teatajas avaldamise päeval.
            Otsust kohaldatakse alates kuupäevast, mil nõukogu peasekretariaat saab kätte kirja, milles kinnitatakse, et PMO võtab artikli 1 lõike 1 esimese lõiguga delegeeritud volitused vastu, või niipea, kui PMO asub delegeeritud volitusi teostama, sõltuvalt sellest, kumb on varasem.
         
         
            Brüssel, 28. november 2019
            
               
                  Nõukogu nimel
               
               
                  eesistuja
               
               T. HARAKKA
            
         
         
            (1)  ELT L 193, 30.7.2018, lk 1.
         
            (2)  Nõukogu 13. mai 2019. aasta otsus (EL) 2019/792, millega usaldatakse teatavad ametisse nimetavale asutusele või ametiisikule ja teenistuslepingute sõlmimiseks volitatud asutusele või ametiisikule antud volitused Euroopa Komisjonile (individuaalsete maksete haldamise ja maksmise ametile (PMO)) (ELT L 129, 17.5.2019, lk 3).
         
            (3)  ELT L 56, 4.3.1968, lk 1.
         
            (4)  Komisjoni 6. novembri 2002. aasta otsus 2003/522/EÜ, millega luuakse individuaalsete maksete haldamise ja maksmise amet (ELT L 183, 22.7.2003, lk 30).